Euroopa Liidu Teataja L 247 , 14/09/2002 Lk 0004 - 0006



Komisjoni määrus (EÜ) nr 1633/2002, 13. september 2002, millega muudetakse määrust (EÜ) nr 1429/2002, milles kehtestatakse Eestile, Lätile ja Leedule vastavalt nõukogu määrustes (EÜ) nr 1151/2002, (EÜ) nr 1362/2002 ja (EÜ) nr 1361/2002 sätestatud veise- ja vasikaliha tariifikvootide üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 2345/2001, [2] eriti selle artikli 32 lõiget 1, ning arvestades järgmist: (1) Nõukogu 27. juuni 2002. aasta määrusega (EÜ) nr 1151/2002, millega kehtestatakse teatavatele põllumajandustoodetele teatavad soodustused ühenduse tariifikvootide kujul ja sätestatakse autonoomse üleminekumeetmena Eestiga sõlmitud Euroopa lepinguga ettenähtud teatavate põllumajandussoodustuste kohandamine, [3] on avatud veise- ja vasikalihatoodete teatavad iga-aastased tariifikvoodid. (2) Komisjoni määruses (EÜ) nr 1429/2002 [4] ei sätestata määrusega (EÜ) nr 1151/2002 ettenähtud vahelihase lihaselise ja kõõluselise osa tariifkvoodi üksikasjalikke rakenduseeskirju. See kvoot tuleks seepärast lisada määrusesse (EÜ) nr 1429/2002. (3) Litsentside kohaldamise tingimusi tuleb kohandada. (4) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1429/2002 muudetakse järgmiselt. 1. Artikli 3 lõike 3 punkti b teine lõik asendatakse järgmisega. "Eesti kolm rühma koostatakse järgmiselt: rühm 1: CN-koodid 0201 ja 0202; rühm 2: CN-kood 16025010; rühm 3: CN-koodid 02061095 ja 02062991." 2. Artikli 3 lõike 3 punkt c asendatakse järgmisega: "c) peavad litsentsitaotlused iga tooterühma puhul hõlmama vähemalt 15 tonnist kogust, ületamata sealjuures artiklis 2 määratletud saadaolevat kogust." 3. Artikli 4 lõige 1 asendatakse järgmisega: "1. Litsentsitaotlusi võib esitada üksnes iga artiklis 2 osutatud ajavahemiku esimese kaheteistkümne päeva jooksul. 1. juulist kuni 31. detsembrini 2002 võib muude toodete kui Eestist pärit vahelihase lihaselise ja kõõluselise osa (tellimusnumber 09.4852) kohta esitatavad taotlused esitada siiski hiljemalt 20. augustil 2002 ja vahelihase lihaselise ja kõõluselise osa kohta esitatavad taotlused hiljemalt 27. septembril 2002." 4. I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. juulist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. september 2002 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 315, 1.12.2001, lk 29. [3] EÜT L 170, 29.6.2002, lk 15. [4] EÜT L 206, 3.8.2002, lk 9. -------------------------------------------------- LISA " I LISA Soodustused, mida kohaldatakse järgmistest riikidest pärit toodete importimisel ühendusse (Enamsoodustusrežiimi tollimaks) Päritoluriik | Jrk nr | CN-kood | Kirjeldus | Kohaldatav tolli-maksumäär (% enamsoodus- tusrežiimi tollitariifi määrast) | Aastane kogus 1.7.2002– 30.6.2003 (tonnides) | Aastane kasv alates 1.7.2003 (tonnides) | Eesti | 09.4851 | 0201 | Veiseliha, värske või jahutatud | Tollimaksu-vabastus | 1100 | 350 | 0202 | Veiseliha, külmutatud | 16025010 | Veiselihatooted või -konservid, kuumtöötlemata, sealhulgas segud kuumtöödeldud ja kuumtöötlemata lihast või rupsis | 09.4852 | 0206109502062991 | Veiseliha vahelihase lihaseline ja kõõluseline osa, värske, jahutatud või külmutatud | Tollimaksu-vabastus | 100 | 30 | Läti | 09.4871 | 0201 | Veiseliha, värske või jahutatud | Tollimaksu-vabastus | 675 | 75 | 0202 | Veiseliha, külmutatud | 02061095 | Värske või jahutatud söödav veiserups, vahelihase lihaseline ja kõõluseline osa | 02062991 | Külmutatud söödav veiserups, vahelihase lihaseline ja kõõluseline osa | 021020 | Kuiv- või märgsoolatud, kuivatatud või suitsutatud veiseliha | 02109951 | Veiseliha vahelihase lihaseline ja kõõluseline osa | 02109990 | Toiduks kasutatav jahu ja pulber lihast või rupsist | 160250 | Muud tooted või konservid veiselihast või rupsist | Leedu | 09.4861 | 0201 | Veiseliha, värske või jahutatud | Tollimaksu-vabastus | 2000 | 200 | 0202 | Veiseliha, külmutatud | 02061095 | Värske või jahutatud söödav veiserups, vahelihase lihaseline ja kõõluseline osa | 02062991 | Külmutatud söödav veiserups, muu, vahelihase lihaseline ja kõõluseline osa | 021020 | Kuiv- või märgsoolatud, kuivatatud või suitsutatud veiseliha | 02109951 | Veiseliha vahelihase lihaseline ja kõõluseline osa | 02109990 | Toiduks kasutatav jahu ja pulber lihast või rupsist | 160250 | Muud tooted või konservid veiselihast või rupsist | " --------------------------------------------------